Αυλαία έριξε ο Άρειος Πάγος στην δικαστική εμπλοκή του Τάσου Θεοφίλου, απορρίπτοντας την αίτηση αναίρεσης σε βάρος της εφετειακής απόφασης, με την οποία ο Θεοφίλου είχε κριθεί αθώος.

Την αναίρεση είχε ασκήσει ο αντεισαγγελέας του Αρείου Πάγου Ι. Αγγελής, ζητώντας να καθίσει εκ νέου στο εδώλιο ο αθωωθείς αναρχικός.

Ο Τάσος Θεοφίλου κρίθηκε αθώος από το Πενταμελές Εφετείο Κακουργημάτων τον Ιούλιο του 2017 και αφέθηκε ελεύθερος ύστερα από πέντε χρόνια εγκλεισμού. Σε πρώτο βαθμό είχε καταδικαστεί σε κάθειρξη 25 ετών για ληστεία μετά φόνου στην Alpha bank στην Πάρο, ενώ είχε αθωωθεί για την κατηγορία της συμμετοχής στην οργάνωση Συνομωσία Πυρήνων της Φωτιάς.